EUROOPA KOMISJON Brüssel,1.6.2016 COM(2016) 315 final 2016/0158(NLE) Ettepanek: NÕUKOGU MÄÄRUS, millega muudetakse nõukogu määrust (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018



SELETUSKIRI 1.ETTEPANEKU TAUST •Ettepaneku põhjused ja eesmärgid Nõukogu määrus (EL) 2015/2265, millega avati teatavate kalandustoodete autonoomsed liidu tariifikvoodid ja sätestati nende haldamine aastatel 2016–2018, võeti vastu 7. detsembril 2015. Määruse eesmärk on tagada Euroopa Liidu töötleva tööstuse konkurentsivõime, kindlustades tööstussektorile kalandustoodete piisavad tarned, ohustamata kalandustoodete tootmist liidus. Selleks vähendatakse kõnealuse määrusega teatavate kalandustoodete imporditollimakse või nende kohaldamine peatatakse asjakohase mahuga tariifikvootide raames. Samuti on kõnealuses määruses kindlaks määratud töötlemistoimingud, mille puhul tariifikvoote on (edaspidi „kvoodi kohaldamise kõlblikud toimingud“) või ei ole võimalik kasutada. Alates kõnealuse määruse vastuvõtmisest on teatavad ELi töötlejad ja liikmesriigid komisjonile teatanud, et liidu töötlemissektor ei saa nõuetekohaselt kasutada tariifikvooti järjekorranumbriga 09.2760 (merluus ja lõunakongrio). Selle põhjus on nende sõnul asjaolu, et selle tootega seotud kvoodi kohaldamise kõlblikud toimingud ei hõlma viilutamist. Liidu töötleva tööstuse väitel kasutataks umbes 95 % kõnealusest tariifikvoodist toote töötlemiseks viilutamise abil. Seepärast on vaja lisada viilutamine kvoodi kohaldamise kõlblike toimingute hulka, et tagada selle kvoodi kasutamine ja kõnealuse sektori konkurentsivõime. •Kooskõla poliitikavaldkonnas praegu kehtivate õigusnormidega Ei ole asjakohane •Kooskõla muude liidu tegevuspõhimõtetega Ei ole asjakohane 2.ÕIGUSLIK ALUS, SUBSIDIAARSUS JA PROPORTSIONAALSUS •Õiguslik alus Euroopa Liidu toimimise lepingu artikkel 31. •Subsidiaarsus (ainupädevusse mittekuuluva valdkonna puhul) Ühise tollitariifistiku maksumäärad kuuluvad liidu ainupädevusse. Seetõttu ei kohaldata nende sätete suhtes subsidiaarsuse põhimõtet. •Proportsionaalsus Ettepanek vastab proportsionaalsuse põhimõttele järgmisel põhjusel: tolliliit kuulub ühise poliitika alla, seetõttu tuleks seda rakendada nõukogu poolt vastuvõetud määrusega. •Vahendi valik

Ei ole asjakohane 3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED •Praegu kehtivate õigusaktide järelhindamine või toimivuse kontroll Ei ole asjakohane •Konsulteerimine sidusrühmadega Alates kõnealuse määruse vastuvõtmisest on teatavad ELi töötlejad ja liikmesriigid komisjonile teatanud, et liidu töötlemissektor ei saa nõuetekohaselt kasutada tariifikvooti järjekorranumbriga 09.2760 (merluus ja lõunakongrio). Selle põhjus on nende sõnul asjaolu, et selle tootega seotud kvoodi kohaldamise kõlblikud toimingud ei hõlma viilutamist. Liidu töötleva tööstuse väitel kasutataks umbes 95 % kõnealusest tariifikvoodist toote töötlemiseks viilutamise abil. Seepärast on vaja lisada viilutamine kvoodi kohaldamise kõlblike toimingute hulka, et tagada selle kvoodi kasutamine ja kõnealuse sektori konkurentsivõime. •Eksperdiarvamuste kogumine ja kasutamine Ei ole asjakohane •Mõjuhinnang Ei ole asjakohane. Tegemist on 2015. aasta detsembris vastu võetud määruse (EL) 2015/2265 tehnilise muudatusega. Määruse (EL) 2015/2265 mõju hindamine ei olnud vajalik. •Õigusnormide toimivus ja lihtsustamine Ei ole asjakohane •Põhiõigused Ei ole asjakohane 4.MÕJU EELARVELE Ettepanek ei mõjuta komisjoni eelarvet. 5.MUU TEAVE •Rakenduskavad ning järelevalve, hindamise ja aruandluse kord Ei ole asjakohane

•Selgitavad dokumendid (direktiivide puhul) Ei ole asjakohane •Ettepaneku sätete üksikasjalik selgitus Nõukogu määrus (EL) 2015/2265, millega avati teatavate kalandustoodete autonoomsed liidu tariifikvoodid ja sätestati nende haldamine aastatel 2016–2018, võeti vastu 7. detsembril 2015. Määruse eesmärk on tagada Euroopa Liidu töötleva tööstuse konkurentsivõime, kindlustades tööstussektorile kalandustoodete piisavad tarned, ohustamata kalandustoodete tootmist liidus. Selleks vähendatakse kõnealuse määrusega teatavate kalandustoodete imporditollimakse või nende kohaldamine peatatakse asjakohase mahuga tariifikvootide raames. Samuti on kõnealuses määruses kindlaks määratud töötlemistoimingud, mille puhul tariifikvoote on (edaspidi „kvoodi kohaldamise kõlblikud toimingud“) või ei ole võimalik kasutada. Alates kõnealuse määruse vastuvõtmisest on teatavad ELi töötlejad ja liikmesriigid komisjonile teatanud, et liidu töötlemissektor ei saa nõuetekohaselt kasutada tariifikvooti järjekorranumbriga 09.2760 (merluus ja lõunakongrio). Selle põhjus on nende sõnul asjaolu, et selle tootega seotud kvoodi kohaldamise kõlblikud toimingud ei hõlma viilutamist. Liidu töötleva tööstuse väitel kasutataks umbes 95 % kõnealusest tariifikvoodist toote töötlemiseks viilutamise abil. Seepärast on vaja lisada viilutamine kvoodi kohaldamise kõlblike toimingute hulka, et tagada selle kvoodi kasutamine ja kõnealuse sektori konkurentsivõime. 2016/0158 (NLE) Ettepanek: NÕUKOGU MÄÄRUS, millega muudetakse nõukogu määrust (EL) 2015/2265, millega avatakse teatavate kalandustoodete autonoomsed liidu tariifikvoodid ja sätestatakse nende haldamine aastatel 2016–2018 EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1)Nõukogu määrusega (EL) 2015/2265 avati teatavate kalandustoodete autonoomsed liidu tariifikvoodid ja sätestati nende haldamine aastatel 2016–2018. Määrati kindlaks iga tariifikvoodi asjakohane maht, et tagada liidu tööstussektorile sobivad tarnetingimused ajavahemikuks 2016–2018. (2)Määruse (EL) 2015/2265 lisa allmärkuse 2 kolmandas lõigus on esitatud töötlemistoimingud, mille puhul võib kasutada teatavaid tariifikvoote. Kõnealuses lõigus ei hõlma need kvoodi kohaldamise kõlblikud toimingud tariifikvoodi järjekorranumbriga 09.2760 alla kuuluva külmutatud merluusi ja lõunakongrio puhul viilutamist. (3)Selle tariifikvoodi kasutamiseks on asjakohane lisada viilutamine kvoodi kohaldamise kõlblike toimingute hulka. (4)Määrust (EL) 2015/2265 tuleks seetõttu vastavalt muuta. (5)Määrusega (EL) 2015/2265 avatud tariifikvootide kohaldamise aeg esimesel aastal kestab 1. jaanuarist kuni 31. detsembrini 2016. Kuna on vaja tagada ettevõtjate võrdne kohtlemine, peaks käesolev määrus olema tagasiulatuv alates 1. jaanuarist 2016,